# eksempel 2 på kursusbeskrivelse

Dansk Selskab for

 Fysioterapi til

Voksne med

Udviklingshandicap

**KURSUSBESKRIVELSE Kursus:** Hjælpemidler

 **Formål og mål**

Hjælpemidler er en omfattende og kompleks del af livet hos mennesker med udviklingshandicap og formålet med kurset er at skabe målrettet kompetenceudvikling for terapeuter med arbejdsopgaver indenfor området.

Målet med kurset er at give terapeuten viden, redskaber og metoder til at analysere og vurdere behov og muligheder for hjælpemidler til voksne med udviklingshandicap.

Hjælpemidler på dette kursus defineres som gangredskaber og kørestole. Andre hjælpemidler er ikke, eller kun i begrænset omfang, en del af indholdet.

**Målgruppe**

Terapeuter der arbejder med voksne med udviklingshandicap, der i dagligdagen bruger hjælpemidler. Deltagelse forudsætter medlemskab af Dansk Selskab for Fysioterapi til Voksne med Udviklingshandicap.

*Vær opmærksom på at det anbefales at kursister har praktisk erfaring med og kendskab til målgruppen gennem klinisk arbejde*

 **Indhold**

Kurset fokuserer på hjælpemidler til voksne med udviklingshandicap med fokus på juridiske og organisatoriske forudsætninger for hjælpemidler, siddestilling-teori og herunder biomekanik og funktionsanalyse, overordnet produktkendskab, metoder til analyse, systematisering og individuel vurdering af borgers behov, samt vurdering af omgivende faktorer i forbindelse med implementering og brug af hjælpemidlet.

Overskrifter for indhold:

* Gennemgang af lovgrundlag i service og sundhedslov
* Præsentation af forvaltningspraksis af hjælpemidler, herunder kvalitetsstandarder og serviceniveauer
* Overordnet vurdering af behov for indsats. Hvilke aspekter skal vurderes ved indsats omkring hjælpemidler hos voksne med udviklingshandicap
* Teoretisk gennemgang af vævsbelastning og relevant biomekanik
* Praktiske undersøgelser:
	+ Undersøgelse og vurdering af passiv bevægelighed
	+ Analyse af postural kontrol og balance
	+ Funktionsanalyse
	+ Borgers hverdagsressourcer og -udfordringer
* Analyse af omgivelser og nærmiljø
* Gennemgang af produkter og produktkategorier, samt praktisk præsentation af mest almindelige produkter
* Behovsbeskrivelse, herunder anbefalinger og krav til produkt
* Implementering mål og plan
* Samlet analysearbejde

**Læringsmål**

***I forhold til viden skal kursisten efter kurset demonstrere nedenstående:***

|  |  |
| --- | --- |
| **Indhold** | **Læringsmål og niveau** |
| Lovgivning | skal have kendskab til sundhedslov og servicelov der ligger til grund for bevillinger og muligheden for hjælpemidler til målgruppenskal kunne rådgive og vejlede i processerne omkring  et hjælpemiddelforløb med udgangspunkt i aktuel lovgivning |
| Forvaltnings-praksis | skal have kendskab til forskellige kvalitetsstandarder der findes i forskellige kommunale løsninger / forvaltningspraksisskal kunne anvende forvaltningspraksis til at understøtte med rådgivning og vejledning af støtte/omsorgspersoner  i processen omkring hjælpemidlerskal have forståelse for og kunne redegøre for konsekvenser af kvalitetsstandarder til de bevilgende terapeuter og borger/omsorgspersonskal have forståelse for arbejdsprocesser og håndtering af lovgivning omkring samtykke, udveksling af sundhedsoplysninger og GDPR  |
| Undersøgelses-metoder | skal have kendskab til og kunne udføre relevante undersøgelser og kunne tilpasse disse til borgerens individuelle udfordringer og behovskal kunne sammenholde undersøgelsesfund og prioritere disse  |
| Biomekanik, siddestillinger og funktion | skal kunne analysere den mekaniske belastning i stillinger og funktionerskal kunne vurdere hvilke relevante og individuelt tilpassede løsninger der kan hjælpe borgeren til bedst funktion / mindst mulig belastning |
| Fysiologiske faktorer  | skal kunne analysere hvordan fysiologiske faktorer er påvirket af komplekse funktionsnedsættelserskal kunne vurdere hvilke relevante og individuelt tilpassede løsninger der bedst imødekommer borgerens behov |
| Smerter og udviklings-handicap | skal kunne forstå hvordan smerte kan udtrykkes hos VMUskal kunne vurdere selvstændigt og i et tværprofessionelt samarbejde om den enkelte borger har smerter |
| Biopsykosociale faktorer og individuel tilpasning | Skal kunne vurdere hvordan de omgivende psykosociale faktorer påvirker de specifikke biologiske behov for hjælpemidler  |
| Hjælpemidler og produkt-kendskab | Kendskab til overordnede typer af hjælpemidler, herunder overordnede typer af kørestole, siddeløsninger, produkter og støtte foranstaltninger |
| Prognose | Kunne analysere og vurdere konsekvenser af valg af hjælpemidler i forhold borgerens funktionsniveau  |

***I forhold til færdigheder skal kursisten efter kurset demonstrere nedenstående:***

|  |  |
| --- | --- |
| **Indhold** | **Læringsmål og niveau** |
| Afdække behov for indsats | skal kunne indsamle informationer fra fysiske undersøgelser og borgerens øvrige udfordringer til en samlet og individuelt tilpasset vurdering af behov for indsatser  |
| Ansøgning om hjælpemidler | skal kunne udarbejde ansøgning med relevant information og beskrivelse af lovgrundlag for ansøgning |
| Funktions-udfordringer og  potentiale  | skal kunne udvælge og individuelt tilpasse og anvende relevante undersøgelser og tests |
| Biomekanik og vævsbelastning | skal kunne udvælge undersøgelser og/eller måleredskaber for vurdering af vævsbelastning |
| Produkt | skal kunne vurdere om et relevant produkt møder borgerens behov for aflastning eller støtte |
| Målsætning | skal kunne opsætte målbare succeskriterier på alle relevante ICF-niveauer |

***I forhold til kompetencer skal kursisten efter kurset demonstrere nedenstående:***

|  |  |
| --- | --- |
| **Indhold** | **Læringsmål og niveau** |
| Undervisning og formidling | skal kunne formidle konsekvenserne af funktionsnedsættelse for den enkelte borger og hjælpemidlers potentiale i forhold til disse til borgere og omsorgsstøttepersoner |
| Implementering | skal kunne udarbejde og implementere en plan for indsatsen i hverdagen. Herunder instruktion i praktisk anvendelse af hjælpemidlet til omsorgsstøttepersonalet.  |
| Tilpasning og udvikling | skal kunne kritisk vurdere hvornår der er behov for udvikling af særlige løsninger eller tilpasning af standardprodukter på baggrund af vurdering af individuelle behov og kommunikation med relevante omsorgsstøttepersoner |

**Pædagogiske metoder**Undervisningen foregår som vekslen mellem forelæsning med inddragelse af cases fra dagligdagen, gruppeopgaver samt praktiske øvelser og patient demonstrationer.

**Undervisere**

Terapeuter med indgående viden og erfaring fra praksis og kendskab til og erfaring med hjælpemidler til voksne borgere med udviklingshandicap.

**Bedømmelse/evaluering**

Kurset bedømmes ved afslutningen af kurset med obligatorisk multiple choice der er tilgængelig elektronisk og bestås ved udfyldelse indenfor 7 dage efter kursets afslutning med over 95% korrekte svar.

**Vilkår for omprøve / ny bedømmelse**Ved mindre end 95% korrekte svar tilbydes kursisten en omprøve med en ny Multiple Choice

**Evaluering**Kurset evalueres gennem en elektronisk besvarelse af en række evalueringsspørgsmål.

**Litteraturliste og lektionsplan**Litteraturlisten og lektionsplan udsendes elektronisk senest 14 dage før kursusstart.